Venstre stilte liste til samtlige atten fylkesting. På landsbasis fikk partiet 5,7 prosent av stemmene, mot 6,3 ved det samtidige kommunevalget. Partiet var sjette størst på landsbasis og i ti av fylkene. Det var fjerde størst i Akershus (og tredje størst i Oslo). Størst var oppslutninga i Møre og Romsdal (7,5 prosent) og minst i Østfold (3,7 prosent). Venstre blei representert i samtlige fylkesting. Partiet fikk ved konstitueringene to fylkesvaraordførere.